text: राज्यपाल से मिलने वाले भाजपा नेताओं में परंपरा के अनुरूप कार्यकारी मुख्यमंत्री और भाजपा के विधायक दल के नेता चुने गए विजय रुपाणी मौजूद नहीं थे। इसमें विधायक दल के उपनेता नितिन पटेल, वरिष्ठ नेता भूपेन्द्र चूडासमा, गणपत वसावा, केसी पटेल आदि शामिल थे। यह पूछे जाने पर कि रुपानी और पटेल के साथ कितने मंत्री शपथ लेंगे, वाघाणी ने कहा कि यह मुख्यमंत्री का विशेषाधिकार है और वही इसे तय करेंगे।